૨૦૧૭ની ૨૭ માર્ચે કમ્પ્યુટર પર ખાંખાંખોળા કરતાં અચાનક પ્રિયાંકભાઈની આંખમાં વીજ-ચમકારો થયો. પોતાના ગાલ પર પૂર્ણ તાકાતથી ચીમટો ભર્યો. ચીમટાનું દરદ મીઠા મધ જેવું લાગ્યું. તેમના પિતાના ઈ-મેઇલ ઍડ્રેસ પરની ઈ-મેઇલમાં જણાવવામાં આવેલું કે આપના મેડિક્લેમની અરજીના અનુસંધાનમાં જણાવવાનું કે ૪૯,૧૬૮ રૂપિયાની રકમ મંજૂર કરવામાં આવેલી છે અને જે આપના સેવિંગ્સ બૅન્ક-ખાતામાં જમા કરી દેવામાં આવેલી છે.